'Ennargentu
(Cannas Gian Mario – Villagrande Strisaili)

Oh cantu est bellu s'Ennargentu niau
chi cuntentu si sprigada in su lagu
e froridi a notte in su jelu steddau
po parrer se Sardigna su mellusu 'mbragu!

Ma cando inchietu tira su entu
de Bruncu Spina e de Conca Paulina
e sfrittad custar biddar de jimentu
sa jente nostra disijiad sa marina.

Circandu equilibriu tra su monte e su mare
Custa jente s'affezionada a su sartu
e orgogliosos funti de andare

in custa terra chi pared giai unu parcu;
non de sa pulitica de su mal'affare
ma de sa jente abbista e de ognia arcu!